कुछ लोग ऐसे पोजीशन में होते हैं कि वो घूस ले सकते हैं फिर भी नहीं लेते, वो अच्छे लोग है, लेकिन अधिकतर जो घूस नहीं लेते वो इसलिए नहीं लेते क्योंकि उनको घूस लेने का मौका ही नहीं मिलता। घूस देकर आये हुए लोग फिर बड़ी-बड़ी बातें करते हैं। मेरे सारे प्रश्नों या आलोचनाओं का एक ही उद्देश्य होता है, लोगों में कुछ बदलाव लाने की कोशिश। अच्छी अच्छी प्यारी प्यारी बातें मैं भी कर सकती हूँ, लेकिन उससे होगा क्या ? क्या कुछ बदल जाएगा ? एक उदाहरण देती हूँ अभी हाल ही में मैंने नदियों के संरक्षण की बात कही थी। आपको ज्ञात हो की मेरी कुछ सहेलियों ने नदियों में फूल पत्ती नहीं विसर्जित करने, अपनी मूर्तियों को नहीं विसर्जित करने का प्रण ले लिया। आप और मैं तो बहुत अच्छी स्थिति में हैं, हम हिन्दुस्तान को भी जानते हैं और दूसरी जगहों को भी। जो कमियाँ हैं अगर उन्हें हम नहीं बताएँगे तो कौन बतायेगा। हम कहीं भी रहे, भारत का भला हम चाहेंगे ही। सब अपने-अपने घरों को बदलना शुरू करेंगे तब ही यह बदलाव संभव है। झूठ-मूठ ये पिक्चर दिखाना लोग बंद करें की सबकुछ ठीक है , जबकि कुछ भी ठीक नहीं है। जब तक लोग आत्मुग्धता से बाहर नहीं आयेंगे , बदलाव नहीं आएगा।